
***N Á V R H***

**OBEC DIVIAKY NAD NITRICOU**

**VŠEOBECNE ZÁVÄZNÉ NARIADENIE**

**č. 3/2019**

**o určení miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je**

**obec Diviaky nad Nitricou**

Obec Diviaky nad Nitricou v súlade s ustanovením §6 ods.1 a ustanovením § 11 ods. 4 písm. g) zákona SNR č. 369/1990 Zb. o obecnom zriadení v znení neskorších právnych predpisov a na základe ust. § 20 ods.3 zákona č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov v y d á v a toto V š e o b e c n e z á v ä z n é n a r i a d e n i e:

**Čl. 1**

**Úvodné ustanovenia**

(1) Obec je zriaďovateľom základnej školy Základná škola s materskou školou, Diviaky nad Nitricou č. 121, 972 25 Diviaky nad Nitricou 121.

(2) Povinná školská dochádzka sa plní v základných školách, v stredných školách a v školách pre žiakov so špeciálnymi výchovno- vzdelávacími potrebami podľa školského zákona ak tento zákon neustanovuje inak.

(3) Účelom tohto všeobecne záväzného nariadenia je určiť miesto a čas zápisu dieťaťa na plnenie povinnej školskej dochádzky.

**Čl. 2**

**Povinnosť zákonného zástupcu dieťaťa**

(1) Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole v školskom obvode, v ktorom má dieťa trvalý pobyt. Žiak môže plniť povinnú školskú dochádzku v inej ako spádovej škole, ak ho riaditeľ tejto školy prijme na základné vzdelávanie.

(2) Zákonný zástupca dieťaťa je povinný vykonať zápis v dňoch od 1. apríla do 30. apríla v roku, ktorý predchádza začiatku školského roka, v ktorom má dieťa začať plniť povinnú školskú dochádzku.

(3) Zápis sa vykoná v Základnej škole s materskou školou, Diviaky nad Nitricou č. 121, 972 25 Diviaky nad Nitricou počas pracovného dňa.

(4) Povinná školská dochádzka je zabezpečená v Základnej škole s materskou školou, Diviaky nad Nitricou č. 21.

Miestom zápisu detí na plnenie povinnej školskej dochádzke je budova Základnej školy s materskou školou, Diviaky nad Nitricou č. 121.

Zápis detí sa uskutoční každoročne od 1. apríla do 30. apríla príslušného roku, kedy by dieťa malo začať plniť povinnú školskú dochádzku.

Oznámenie o mieste a čase zápisu, ako aj ďalších podrobnostiach súvisiacich so zápisom detí zverejní riaditeľ školy najneskôr 15 dní pred začiatkom zápisu obvyklým spôsobom (na úradnej tabuli školy, na web stránke školy, v obecnom rozhlase a pod.).

(5) Základná škola vyžaduje pri zápise dieťaťa na plnenie povinnej školskej dochádzky osobné údaje podľa § 11 ods. 6 písm. a) prvého až šiesteho bodu a písm. b). školského zákona:

1. o žiakoch v rozsahu:

* meno a priezvisko,
* dátum a miesto narodenia,
* adresa trvalého pobytu alebo adresa miesta, kde sa žiak obvykle zdržiava, ak sa nezdržiava na adrese trvalého pobytu,
* rodné číslo,
* štátna príslušnosť,
* národnosť

1. O identifikácii zákonných zástupcov žiaka v rozsahu:

* meno a priezvisko a adresa trvalého pobytu
* adresa miesta, kde sa zákonný zástupca obvykle zdržiava, ak sa nezdržiava na adrese trvalého pobytu a kontakt na účely komunikácie.

**Čl. 3**

**Sankcia**

(1) Nedodržanie zákonnej prihlasovacej povinnosti dieťaťa na povinnú školskú dochádzku je postihnuteľné ako priestupok podľa par. 37 zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov v platnom znení.

**Čl. 4**

**Spoločné a záverečné ustanovenia**

(1) Dňom účinnosti Všeobecne záväzného nariadenia o určení miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je Obec Diviaky nad Nitricou **sa zrušuje** Všeobecne záväzné nariadenie č. 1/2019 o určení miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je Obec Diviaky nad Nitricou, zo dňa 06.03.2019.

(2) Zmeny a doplnky tohto všeobecne záväzného nariadenia schvaľuje Obecné zastupiteľstvo obce Diviaky nad Nitricou.

(3) Na tomto všeobecne záväznom nariadení sa uznieslo Obecné zastupiteľstvo obce Diviaky nad Nitricou dňa ..........

(4) Toto nariadenie nadobúda účinnosť dňom .................................. .

Vyvesené:

Zvesené:

...................................................

Vladimír Pružinec

starosta obce